*REPUBLIKA HRVATSKA*

*ZADARSKA ŽUPANIJA*

*GRAD ZADAR*

*Narodni trg 1*

*Razina 23*

*Transakcijski račun IBAN:HR5924070001852000009*

*Matični broj:02546558*

*RKP:35724
Županija:520
OIB 09933651854*

*Razdoblje :01.01.-31.12.2020.*

*Zadar, 01.03.2021. godine*

***BILJEŠKE UZ KONSOLIDIRANE FINANCIJSKE IZVJEŠTAJE***

***GRADA ZADRA ZA RAZDOBLJE OD 01.01.-31.12.2020.GODINE***

***Bilješka br.1***

*U bilješkama koje su sastavni dio financijskih izvještaja obrazlažu se odstupanja (više od 10%) u odnosu na prethodno razdoblje. Kod financijskog izvještavanja od 2015. godine na snazi je novi način iskazivanja prihoda i primitaka te rashoda i izdataka koji se moraju iskazati u svim obveznim financijskim izvještajima (obrasci). U konsolidiranom financijskom izvještaju prikazuje se poslovanje Grada Zadra zajedno sa njegovim korisnicima na način da se sagledaju kao jedna jedinstvena cjelina. Grad Zadar je osnivač tri dječja vrtića ( DV Sunce, DV Radost i DV Latica), četiri ustanove u kulturi ( Gradska knjižnica, Znanstvena knjižnica, HNK Zadar i Koncertni ured Zadar), JVP Zadar , JU za gospodarenje sportskim objektima Zadarski sport te 10 Osnovnih škola na području Grada Zadra. Promjena u odnosu na prethodna razdoblja odnosi se na iskazivanje konsolidiranih podataka za glazbenu Osnovnu školu Sv. Benedikt. Naime, navedena škola je korisnik decentraliziranih sredstava za financiranje osnovnog školstva, ali je ujedno i obveznik vođenja neprofitnog računovodstva. Jedino se iskazuju prihodi i s njima povezani rashodi koje je Grad Zadar u 2020. godini doznačio s osnove decentralizacije , međutim oni su se u konačnici eliminirali poštujući pravilo eliminacije na kontima 367/671.*

***Bilješka 2.***

*Izvještaj o prihodima i rashodima, primicima i izdacima- Obrazac PR RAS*

 *U ovom izvještajnom razdoblju Grad Zadar kao grupacija ostvario je ukupne prihode i primitke u iznosu od 579.171.234 kuna što je za 10,6% više u odnosu na prethodno razdoblje.*

*Prihodi poslovanja ostvareni su u iznosu od 539.726.091 kuna i za 5,5% su veći u odnosu na prethodno razdoblje. Gledajući kao grupaciju tj. po korisnicima prihodi poslovanja bilježe ostvarenje kako je vidljivo u donjoj tablici:*

|  |  |
| --- | --- |
| *Naziv* | *Ostvareno 2020.* |
| *Grad Zadar* | *425.155.216 kn* |
| *Osnovne škole* | *121.754.531 kn* |
| *Ustanove u kulturi* | *18.705.882 kn* |
| *Dječji vrtići* | *46.977.764 kn* |
| *JVP Zadar* | *19.277.465 kn* |
| *JU za gospodarenje sportskim objektima* | *3.675.254 kn* |
| *UKUPNO* | *635.546.112 kn* |
| ***Eliminacija (prihodi 671 kod korisnika, i prijenosi iskazani na 639*** | *95.820.021 kn* |
| ***Svekupno prihodi poslovanja*** | ***539.726.091 kn*** |

*Eliminacijske stavke odnose se na prijenose sredstava koje je Grad Zadar izvršio prema novčanom načelu svojim proračunskim korisnicima za redovno poslovanje u iznosu od 88.709.780 kuna, te prijenosi s osnova financiranja projekata (pomoćnici u nastavi i projekt prehrane u osnovnim školama) iz EU sredstava odnosno iz izvora 12 iskazanog kod Državnog proračuna. Ukupno s ove osnove Grad je doznačio 7.108.299 kuna. U eliminacijske stavke iskazan je iznos od 1.942 kuna kao sredstva koja je Gradu Zadru doznačila Oš Bartula Kašića iz EU projekta. Najznačajnija odstupanja u ostvarenju u odnosu na prethodno razdoblje daju se u nastavku:*

*AOP 003 Porez i prirez na dohodak od nesamostalnog rada ostvareno je u iznosu od 145.082.146 kuna ili 90,8% prošlogodišnjeg iznosa. Rezultat je to pandemije COVID-19 koja je ostavila traga u naplati poreza na dohodak. Zbog zabrane rada odnosno poteškoća u radu prihodi od poreza na dohodak znatno su manji nego prethodne godine. Da bi se premostio nesrazmjer prihoda od poreza na dohodak Ministar financija donio je Naputak o načinu isplate beskamatnog zajma jedinicama lokalne i područne (regionalne) samouprave, HZMO i HZZO (“NN br. 46/20”) kojim se omogućilo JLP®S uzimanje beskamatnog zajma u visini odgođenog plaćanja poreza i prireza porezu na dohodak te po godišnjoj prijavi/povratu poreza na dohodak. Navedeno se odnosi na razinu 22-Grad Zadar.*

*AOP 018 Porezi na imovinu realizirani su u iznosu od 30.221.822 kuna. Ovu podskupinu poreza čine porez na kuće za odmor i porez na promet nekretnina.- Stalni porezi na nepokretnu imovinu (porez na kuće za odmor) realizirani su u iznosu od 2.998.507 kuna što je za 15,2% više nego u istom razdoblju prethodne godine. Grad Zadar i dalje radi na usklađenju baza i obuhvatu obveznika poreza na kuće za odmor te je stoga i ovaj prihod naplaćen nešto više nego prethodne godine.*

*AOP 022 Povremeni porez na imovinu tj. porez na promet nekretnina realiziran je u iznos od 27.223.315 kuna . Naplatu ovog poreza evidentira Porezna uprava i rezultat je tržišnih aktivnosti u stanogradnji odnosno stjecanju imovine. Naplata je evidentirana u iznosu od 82,7% naplaćene prošlogodišnje realizacije . Rezultat je to aktivnosti na tržištu nekretnina koje je zastalo u ovom izvještajnom razdoblju, dijelom i zbog navedene pandemije uzrokovane virusom COVID-19.*

*AOP 024 Porezi na robu i usluge realiziran je u iznosu od 5.481.395 kuna ili 20,8% više nego prethodne godine. Ovi porezi obuhvaćaju porez na potrošnju i porez na tvrtku.*

*AOP 024 Porezi na robu i usluge realiziran je u iznosu od 3.085.160 kuna ili 56,3% prošlogodišnje realizacije. Ovi porezi obuhvaćaju porez na potrošnju i porez na tvrtku.*

 *AOP 026 Porez na promet realiziran je u iznosu od 3.054.225 kuna i predstavlja porez na potrošnju. Znatno lošija naplata evidentirana je u 2020. godini zbog pandemije COVID-19 budući da ugostiteljski objekti dobar dio godine nisu radili.*

*AOP 028 Porez na korištenje dobara ili izvođenje aktivnosti predstavlja porez na tvrtku ili naziv te je naplata slabija nego prethodne godine. Naplata se odnosi na potraživanja poreza na tvrtku iz prethodnih godina s obzirom da je ovaj gradski porez ukinut. Ukupno je realizirano 30.935 kuna.*

*Navedeno se odnosi na razinu 22.*

*AOP 045 Pomoći iz inozemstva i od subjekata unutar općeg proračuna realiziran je u iznosu od 216.017.224 kuna ili 36,6% više nego prethodne godine. Po pojedinim AOP imamo velika odstupanja, a dio prati projekte i rashode financirane iz EU fondova. Unutar pomoći dobru naplatu imamo na AOP 047 i 049 tekuće pomoći od institucija i tijela EU jer se radi o naplaćenim prihodima odnosno potraživanjima za projekte koji se financiraju direktno iz sredstava EU . Ukupno je naplaćeno 4.725.036 kuna ili 2.998.993 kuna više nego prethodne godine. U ovom dijelu pomoći (Tekuće pomoći od inozemnih vlada) bilježimo i pomoć Veleposlanstva SAD za Gradsku knjižnicu Zadar.*

*AOP 054 Pomoći proračunu iz drugih proračuna realizirane su u iznosu od 33.551.439 kuna što je za 17.671.700 više nego prethodne godine. U naplati pomoći u ovom izvještajnom razvoju postoji veliko odstupanje u odnosu na prethodnu godinu najvećim dijelom zbog sufinanciranja MZO te Ministarstva za demografiju, obitelj, mlade i socijalnu politiku za dovršetak centra Mocire (Voštarnica) u Zadru (AOP 056). Osim toga ovdje su evidentirana i sredstva za provedbu izbora za Predsjednika Republike Hrvatske budući je Grad Zadar operativno provodio ove izbore. Ništa manje nisu značajna ni sredstva sudjelovanja centralnog proračuna u provođenju EU projekata. Zatim naplaćena kompenzacijska mjera iz državnog proračuna , sredstva iz Zadarske županije za troškove ogrjeva te financiranje JVP sredstvima suosnivača (Općine Bibinje, Poličnik i Zemunik Donji). Ukupno tekuće pomoći realizirane su u iznosu od 13.213.243 kuna, a kapitalne pomoći 20.338.196 kuna.*

*AOP 057 Tekuće pomoći od izvanproračunskih korisnika realizirani su u iznosu od 3.785.900 kuna ili 5% više od prošlogodišnje naplate. Ovdje se evidentiraju naplate od ŽUC Zadar. ŽUC Zadar tijekom 2020.godine redovito je doznačavao sredstva sukladno Zakonu o cestama pa je tako ove godine doznačio sredstva za razdoblje od siječnja zaključno sa studenim, ali je naplaćen i zaostatak za mjesece studeni i prosinac 2019. godine.*

*AOP 060 Tekuće pomoći izravnanja za decentralizirane funkcije realizirale su se u iznosu od 17.563.490 kuna 6,7% više nego lani što je i posljedica pada prihoda od poreza na dohodak. Budući da je naplata poreza i prireza manja veća sredstva naplaćuju se izFonda poravnanja do visine mjesečne obveze u financiranju decentraliziranih funkcija osnovnog školstva i Javne vatrogasne postrojbe Zadar.*

*AOP 063 Pomoći proračunskim korisnicima iz proračuna koji im nije nadležan realizirale su se u iznosu od 101.392.978 kuna i veće su za 5,3% nego prethodne godine. Evidentirane su pomoći za osnovne škole iz MZO te sredstva koja su korisnici ostvarili preko Grada Zadra jer su sredstva uplaćena na transakcijski račun Grada. Ustanove u kulturi ostvaruju sredstva iz Ministarstva kulture za nabavu knjižne građe te realizaciju programa u kazalištu. Ukupno ustanove u kulturi 1.473.926 kuna. Dječji vrtići 1.054.360 kuna, JVP od Hrvatske vatrogasne zajednice i refundaciju troškova servisa pumpe iz državnog proračuna 71.019 kuna, osnovne škole 98.793.673 kuna. Kod osnovnih škola u odnosu na prethodno razdoblje imamo značajno povećanje, a isto se uglavnom odnosi na doznake MZO za plaće i materijalne rashode temeljem Kolektivnih ugovora te za nabavku udžbenika i opreme.*

*AOP 066 AOP 066 Pomoći temeljem prijenosa EU sredstava realizirane su u iznosu od 54.961.321 kuna ili nominalno 30.835.602 kuna više nego prethodne godine. Ovise o visini i vrijednosti projekata koji se nominiraju odnosno su odobreni Gradu Zadru i korisnicima, a naplaćena su i potraživanja iz prethodne godine. Najznačajniji iznosi u ovoj naplati odnose se na projekt Zadar Baštini (34.210.166 kuna), novi projekt MrežeZAdar ili produljeni smjenski rad vrtića 5.698.068 kuna), projekt Centar za mlade (8.669.992 kuna) projekt ITS (1.071.878 kuna), projekt pomoćnici u nastavi (1.832.256 kuna)-razina 22. Kod proračunskih korisnika naplata je iskazana na sljedeći način:*

*-Osnovna škola Bartula Kašića.............................79.664 kuna*

*-Osnovna škola Zadarski otoci.................................4.714 kuna*

*-Osnovna škola Šime Budinića...............................88.033 kuna*

*-Osnovna škola Voštarnica................................... 95.685 kuna*

*-Dječji vrtić Radost................................................78.801 kuna*

*-Koncertni ured Zadar………………………………33.219 kuna.*

*AOP 074 prihodi od imovine ostvareni su u iznosu od 25.404.946 kuna ili nominalno 11.297.426 kuna manje nego prethodne godine. Gotovo na svim stavkama imamo smanjenu realizaciju u odnosu na prethodnu godinu, najviše je vidljiva na prihodima od nefinancijske imovine odnosno za zakupu poslovnog prostora jer mnogi zakupci gradskih prostora nisu mogli raditi zbog pandemije, te su bili oslobođeni plaćanja.*

*AOP 078 Prihodi od zateznih kamata realizirani su u iznosu od 1.605.278 kuna ili 18,7% više nego prethodne godine.*

*AOP 081 Prihodi iz dobiti trgovačkih društava realizirani su u iznosu od 22.555 kuna, a radi se o prihodu koji je uplatila Razvojna agencija zadarske županije d.o.o. u završnom likvidacijskom procesu. Naime, ovaj iznos predstavlja uplatu iznad visine temeljnog uloga kojeg je Grad Zadar imao (36.000 kuna ili 36% udjela).*

*AOP 083 Prihodi od nefinancijske imovine realizirani su u iznosu od 23.581.636 kuna ili 70,4% prošlogodišnje realizacije. Tu se evidentiraju naknade za koncesije, zakup poslovnog prostora, prihodi od korištenja javnih površina te ostali prihodi od nefinancijske imovine. Proračunski korisnici na ovim stavkama prihoda od imovine evidentirali su svega 10.239 kuna uglavnom kao kamate a vista te prihoda od tečajnih razlika i razlika zbog primjene valutne klauzule.*

*AOP 105 Prihodi od upravnih i administrativnih pristojbi te po posebnim propisima realizirani su u iznosu od 101.400.062 kuna ili 94% realizacije prethodne godine.*

*AOP 106 (upravne i administrativne pristojbe) realizirane su u iznosu od 5.085.008 kuna ili 13,1% više nego prethodne godine zbog naplate potraživanja boravišne pristojbe iz prethodne godine.*

*AOP 116 (prihodi po posebnim propisima) realizirani su u iznos od 12.070.491 kuna ili 17,7% manje nego prethodne godine. Upravo na ovoj stavci prihoda i to AOP 116 proračunski korisnici ostvaruju značajna sredstva i to je razvidno u sljedećoj tablici:*

|  |  |  |
| --- | --- | --- |
| *Naziv* | *AOP 116- Ostvareno 2019.* | *AOP 116- Ostvareno 2020.* |
| *Grad Zadar* | *2.150.108 kn* | *2.583.675 kn* |
| *Osnovne škole* | *1.905.451 kn* | *1.815.401 kn* |
| *Ustanove u kulturi* | *2.533.512 kn* | *1.687.322 kn* |
| *Dječji vrtići* | *6.745.775 kn* | *5.359.432 kn* |
| *JVP Zadar i JU Zadarski sport* | *628.349 kn* | *274.733 kn* |
| ***UKUPNO*** | ***13.963.195 kn*** | ***11.720.563 kn*** |

*Grad Zadar evidentirao je povećanje u odnosu na prethodno razdoblje i to zbog prihoda s osnove osiguranja , dok su korisnici ukupno iskazali manje prihoda na ovom AOP-u zbog pandemijske situacije (nisu se održale predstave, manje prihoda za produženi boravak u školama i sl.),*

*AOP 123 Prihodi od prodaje proizvoda i robe te pruženih usluga te donacija realizirali su se u iznosu od 16.856.032 kuna ili 11.002.165 kuna više nego prethodne godine. AOP 125 Prihodi od prodaje proizvoda i robe realizirani su u iznosu od 113.510 kuna ili 72,8% prošlogodišnje realizacije, dok je AOP 126 Prihodi od pruženih usluga iskazan/naplaćen u iznosu od 4.428.650 kuna. Ako izoliramo podatak koji se odnosi na razinu 22 u obje godine vidi se smanjenje naplate u 2020.godini za 531.441 kuna, što je također rezultat zdravstvene situacije u Republici Hrvatskoj.*

*Kod prihoda od donacije struktura po naplati je sljedeća:*

|  |  |  |
| --- | --- | --- |
| *Naziv* | *Ostvareno 2019.* | *Ostvareno 2020.* |
| *Grad Zadar* | *100.000 kn* | *11.758.569 kn* |
| *Osnovne škole* | *180.253 kn* | *122.011 kn* |
| *Ustanove u kulturi* | *13.380 kn* | *133.113 kn* |
| *Dječji vrtići* | *70.051 kn* | *26.554 kn* |
| *JVP Zadar*  | *389.076 kn* | *3.000 kn* |
| *Javna ustanova zadarski sport* | *222.826 kn* | *270.625 kn* |
| *UKUPNO* | *975.586 kn* | *12.313.872 kn* |

*Donacije značajno odstupaju u odnosu na prethodnu godinu, a najviše kod Grada Zadra zbog donacije Nadbiskupije zadarske prema Sporazumu za izgradnju osnovne škole na gradskom predjelu Novi Bokanjac. S ove osnove Grad Zadar je uprihodovao 11.464.258 kuna . JU zadarski sport ima evidentirane veće donacije i to u sklopu programa „Aktivna zajednica“ te od Zadarske županije, kao i od HOO za potporu organizacije seminara. Slično je i sa ustanovama u kulturi koje su uprihodovale 133.113 kuna (KUZ Zadar 28.900 kuna, Gradska knjižnica 80.038 kuna te Znanstvena knjižnica 24.175 kuna). JVP Zadar bilježi znatno manje donacije jer se u 2020.godini dobila donacija (u naravi pumpa) dok se u 2019.godini na ovim prihodima evidentirala i uplata namjenskih sredstava za uređenje i opremanje vatrogasnog operativnog centra (uplata Vatrogasne zajednice Zadarske županije).*

*AOP 134 Kazne upravne mjere i ostali prihodi realizirani su u iznosu od 1.658.699 kuna ili 76% prošlogodišnje realizacije. Radi se o naplati kazni za koje komunalni i prometni redar izdaju naloge. Zbog pandemije bilo je manje intervencija na javnim površinama i kontrola korištenja tj.postava stolova i stolica u ugostiteljskim objektima. Korisnici su naplatili 34.825 kuna (JVP 12.000 kuna, Ustanove u kulturi 9.831 kuna te osnovne škole 12.994 kuna).*

***Prihodi od prodaje nefinancijske imovine*** *realizirani su u iznos od 7.348.151 kuna. Čine ih prihodi od prodaje zemljišta i prihodi od prodaje stanova na kojima postoji stanarsko pravo te prodaja ostalih objekata odnosno imovine u vlasništvu Grada Zadra kao i imovine korisnika. . Najznačajnija naplata je kod prodaje zemljišta i to u iznosu od 3.584.560 kuna (AOP 292). Prihodi od prodaje stanova na kojima postoji stanarsko pravo realizirani su u iznosu od 1.932.969 kuna nešto manje nego prethodne godine, dok je prodaja nekretnine realizirana u iznosu od 1.720.000 kuna. Proračunski korisnici ostvarili su 113.445 kuna i to HNK Zadar i Osnovna škola Voštarnica (2.823 kuna), Osnovna škola Bartula Kašića 39.160 kuna prihoda od prodaje prijevoznog sredstva, Dječji vrtić Sunce 20.000 kuna također od prodaje kombi vozila. JVP Zadar iskazala je također prihod od prodaje vozila u iznosu od 24.000 kuna. Iznos od 27.462 kuna odnosi se na vrijednost danih donacija neprofitnim organizacijama tj. DVD Ist, Molat, Silba i Rutnjak-Veli Iž te je uz prihod od prodaje opreme za održavanje i zaštitu iskazan i rashod za dane donacije.*

***Primici od financijske imovine*** *realizirani su u iznosu od 32.096.992 kuna i znatno odstupaju u odnosu na primitke iz 2019. godine.*

*AOP 411 Primici od danih studentskih kredita realizirani su u iznosu od 83.910 kuna ili 9,1% više nego prethodne godine. Radi se o povratu danih učeničkih i studentskih kredita.*

*AOP 462 Primici od prodaje dionica i udjela u glavnici trgovačkih društava u javnom sektoru realizirani su u iznosu od 36.000 kuna, a radi se o primitku/povratu udjela u Razvojnoj agenciji zadarske županije d.o.o. (likvidacijski postupak).*

*AOP 485 Primici od zaduživanja realizirani su u iznosu od 13.935.742 kuna, a odnosi se na korištenje dugoročnog kredita prema suglasnosti Vlade Republike Hrvatske za izgradnju osnovne škole na gradskom predjelu Novi Bokanjac .*

*AOP 497 Primljeni zajmovi od državnog proračuna realizirani su u iznosu od 18.041.340 kuna, a radi se o beskamatnim zajmovima koji nisu vraćeni Državnom proračunu sukladno Naputku o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020). Ovaj iznos se iskazuje kao primitak u 2020. godini, a u narednim razdobljima iskazuje se kao izdatak u trenutku plaćanja/povrata u državni proračun.*

*Primici se u cijelosti odnose na Grad Zadar-razina 22.*

*Rekapitulacija ostvarenih prihoda i primitaka:*

|  |  |  |
| --- | --- | --- |
| *Naziv* | *Ostvareno 2019.* | *Ostvareno 2020.* |
| *Grad Zadar* | *410.281.321 kn* | *464.486.914 kn* |
| *Osnovne škole* | *118.072.493 kn* | *121.794.909 kn* |
| *Ustanove u kulturi* | *19.986.198 kn* | *18.707.487 kn* |
| *Dječji vrtići* | *44.416.842 kn* | *46.997.764 kn* |
| *JVP Zadar i JU zadarski sport* | *23.500.780 kn* | *23.004.181 kn* |
| *UKUPNO* | *616.257.634 kn* | *656.283.768 kn* |
| ***Eliminacija konta 671 /367*** | ***87.541.559 kn*** | ***88.709.780 kn*** |
| ***Eliminacija konta 639/369-*** | ***5.197.411 kn*** | ***7.110.241 kn*** |
| ***SVEUKUPNO*** | ***523.518.664 kn*** | ***579.171.487 kn*** |

*Iz tablice je vidljivo da je Grad Zadar (razina 22) ostvario više prihoda i primitaka u odnosu na 2019.godinu na što je znatno utjecalo iskazivanje primitaka od beskamatnog zajma, primljenog kredita za izgradnju osnovne škole na gradskom predjelu Novi Bokanjac, donacije od Nadbiskupije zadarske, ali i kapitalne pomoći iz državnog proračuna za rekonstrukciju Centra Mocire (Voštarnica).*

*JVP I JU zadarski sport ostvarili su nešto manje prihode kao i ustanove u kulturi zbog pandemijeske situacije. Dječji vrtići bilježe nešto veće prihode uglavnom zbog EU projekta MRežaZAdar (prodiljeni smjenski rad vrtića) te iz gradskog proračuna.*

*Osnovne škole bilježe povećanje uglavnom iz pomoći države u dijelu financiranja rashoda za zaposlene, prijevoza te nabave radnih udžbenika i knjiga.*

*Rashodi i izdaci ostvareni su u iznosu od 573.829.656 kuna, a vrijednosno najznačajniji su rashodi poslovanja u iznosu od 415.300.739 kuna koji su gotovi isti kao i prethodne godine (99,3%).*

*Gledajući kao grupaciju tj. po korisnicima* ***rashodi poslovanja*** *bilježe ostvarenje kako je vidljivo u donjoj tablici:*

|  |  |  |
| --- | --- | --- |
| *Naziv* | *Ostvareno 2019.* | *Ostvareno 2020.* |
| *Grad Zadar* | *316.989.092 kn* | *309.352.154 kn* |
| *Osnovne škole* | *109.453.030 kn* | *116.443.111 kn* |
| *Ustanove u kulturi* | *18.099.702 kn* | *16.822.302 kn* |
| *Dječji vrtići* | *44.268.046 kn* | *45.843.338 kn* |
| *JVP Zadar i JU zadarski sport* | *22.182.813 kn* | *22.659.855 kn* |
| *UKUPNO* | *510.992.683 kn* | *511.120.760 kn* |
| ***Eliminacija konto 369*** | ***5.197.411 kn*** | ***7.110.241 kn*** |
| ***Eliminacija konto 367*** | ***87.541.559 kn*** | ***88.709.780 kn*** |
| ***SVEUKUPNO*** | ***418.253.713 kn*** | ***415.300.739 kn*** |

*Unutar rashoda poslovanja bilježimo odstupanja u odnosu na izvršenje prethodne godine na sljedećim AOP-ima:*

***Rashodi za zaposlene*** *realizirani su u iznosu od 196.960.324 kuna i 5,8% su veći nego prethodne godine. Razlog tome je usklađenje plaća djelatnika sa Kolektivnim ugovorima, veći broj zaposlenih u dječjim vrtićima zbog projekta MrežeZAdar. Unutar rashoda za zaposlene najveće je odstupanje kod AOP 155 gdje je realizirano 8.163.153 kuna ili 13% više nego prethodne godine. Radi se o isplaćenim otpremninama, jubilarnim nagradama i pomoći zbog duljeg bolovanja i smrtnih slučajeva. Ovi rashodi regulirani su također Kolektivnim ugovorima, a rashodi se evidentiraju unutar ovog odjeljka bez obzira radi li se o oporezivim ili neoporezivim iznosima.*

*AOP 161-165 Naknade troškova zaposlenima realizirani su u iznosu od 4.593.529 kuna ili nominalno manje za 1.891.853 kuna u odnosu na prethodnu godinu. Smanjenje ovih rashoda je posljedica pandemije jer nije bilo većih službenih putovanja, tamo gdje je bilo moguće organiziran je rad od kuće pa su i naknade za prijevoz s posla na posao manje, kao i stručna usavršavanja koja su se odvijala putem webinara u kombinaciji ovisno o temi webinara.*

*AOP 166-173 Rashodi za materijal i energiju realizirani su ukupno u iznosu od 13.601.411 kuna ili 86,4% prošlogodišnje realizacije. Iako je realizacija manja u odnosu na lani veća odstupanja na više imamo na AOP 171 Sitan inventar i auto gume te na AOP 173 Službena radna i zaštitna odjeća i obuća. Odstupanje na ovim AOP-ima nastaje kod svih korisnika, mada je najveće kod JVP Zadar zbog zamjene auto guma na vatrogasnim vozilima te kupnje vatrogasnih naprtnjača, cijevi, mlaznica i spojnica. Kod dječjih vrtića veće odstupanje je iskazao dječji vrtić Radost, a osnovne škole su također iskazale povećanje za 145.591 kuna više u odnosu na lani. Najvećim dijelom odnosi se to na opremanje informatičkih učionica te na rashode uspostave e-dnevnika u pojedinim školama te za opremu školske kuhinje.*

*AOP 168-169 prikazuju znatno manju realizaciju u grupaciji kod korisnika jer ustanove u kulturi nisu održavale koncerte, predstave, a kod odgojno obrazovnih korisnika većinom je odrađena on line nastava.*

*AOP 173 Službena i zaštitna odjeća i obuća bilježi povećanje za 24,7% u odnosu na prethodnu godinu zbog nabavke opreme za nove vatrogasce za potrebe vatrogasnih intervencija, kod osnovnih škola povećanje zbog nabave odjeće i obuće kod tehničkog osoblja.*

*AOP 174 Rashodi za usluge realizirane su u iznosu od 78.336.761 kuna ili 79,9% prošlogodišnje realizacije. Pa tako je i zbog on line nastave znatno smanjena realizacija telefona, pošte i prijevoza, usluge promidžbe i informiranja, a posebno je vidljivo smanjenje kod naknade troškova osoba izvan radnog odnosa (mjera stručnog usavršavanja bez zasnivanja radnog odnosa). Intelektualne i osobne usluge također prikazuju odstupanje u odnosu na lani, a najveći podbačaj je kod HNK Zadar budući da nije bilo organiziranih predstava nije bilo ni rashoda za autorske honorare. AOP 180 Zdravstvene i veterinarske usluge ostvarene su u iznos od 816.357 kuna ili 27,80% manje nego prethodne godine ( zbog pandemije i manji broj sistematskih pregleda).*

*AOP 185 Ostali nespomenuti rashodi realizirani su u iznosu od 8.999.028 kuna i veći za za 12,8% u odnosu na prethodnu godinu Unutar ove podskupine značajnije odstupanje imamo kod Grada Zadra na razini 22 u dijelu naknada za rad predstavničkih i izvršnih tijela, povjerenstava i sl. zbog isplate naknada za rad na izborima za Predsjednika Republike Hrvatske.*

*AOP 190 pristojbe i naknade realizirane su u iznosu od 2.080.855 kuna ili 21,7% više nego u istom razdoblju prethodne godine. Povećanje je uvjetovanom poticajnom naknadom koju propisuje FZOEU za smanjenje otpada koja je za 571.686 kuna veća nego u 2019.godini (razina 22). Korisnici su na ovoj stavci evidentirali naknadu za nezapošljavanje osoba sa invaliditetom.*

*AOP 191 troškovi sudskih postupaka realizirani su u iznosu od 667.343 kuna ili 433.309 kuna više nego lani zbog troškova vođenih sudskih sporova.*

*AOP 192 ostali nespomenuti rashodi realizirani su u iznosu od 1.308.746 kuna ili 7,1% više nego prethodne godine, a razlog je povrat komunalnog doprinosa koji je naplaćen prethodne godine.*

***AOP 193 Financijski rashodi*** *realizirani su u iznosu od 5.329.935 kuna i značajno su veći nego prethodne godine. Povećanje je razvidno na AOP 199 Kamate za primljene kredite i zajmove gdje je na razini 22 ostvareno 21.060 kuna zbog plaćanja kamata Zagrebačkoj banci na ime iskorištenog kredita za izgradnju osnovne škole na gradskom predjelu Novi Bokanjac, ali i na AOP 210 gdje je realizirano 4.791.172 kuna. Radi se o zateznim kamatama kod Grada Zadra većim dijelom na ime izgubljenog sudskog spora.*

***AOP 212 Subvencije*** *su realizirane u iznosu od 3.915.614 kuna ili 39,5% prošlogodišnje realizacije. Smanjenje nastaje zbog prijenosa sredstava Liburnija d.o.o. umjesto sa stavke subvencije na stavke kapitalne pomoći trgovačkim društvima u javnom sektoru. Radi se subvencijama koje su ostvarene na razini 22. Korisnici Grada Zadra nemaju evidentirane rashode za subvencije u svojim financijskim izvještajima.*

***AOP 221 Pomoći dane u inozemstvo i unutar općeg proračuna*** *realizirane su u iznosu od 10.067.381 kuna ili 57% više nego prethodne godine.*

*Na AOP 222-pomoći inozemnim vladama prikazan je iznos od 1.591.233 kuna, a odnosi se na rashode inozemnih partnera iz Bosne i Hercegovine i Crne Gore u projektu CODE odnosno NETWAP. Prema uputi za knjiženje evidentirano je na ovom kontu koji je najbliži u iskazivanju realizacije. Ostale pomoći odnose se na plaćanje drugim proračunima AOP 228 -231 gdje je evidentirano 7.807.957 kuna i odnosi se na plaćanje županijskom proračunu za Ustanovu Zadru Novu kojoj je i Grad Zadar osnivač, ali je većinski osnivač Zadarska županija te prijenos Ministarstvu unutarnjih poslova -PU zadarska za adaptaciju poslovnog prostora (sportska dvorana). AOP 230 Kapitalne pomoći unutar općeg proračuna predstavlja plaćanje FZOEU prema Ugovoru za nabavku spremnika u iznosu od 195.148 kuna. Tekuće pomoći proračunskim korisnicima drugih proračuna realizirane su u iznosu od 4.239.644 kuna ili 21,1% više nego prethodne godine. Odnosi se najvećim dijelom na sufinanciranje rada Narodnog muzeja u Kneževoj palači, Muzeja antičkog stakla, Opće bolnice Zadar. Kao kapitalna pomoć proračunskim korisnicima drugih proračuna realiziran je iznos od 2.000.000 kuna i predstavlja prijenos Sveučilištu u Zadru za sufinanciranje izgradnje studentske menze i smještaja studenata u Novom kampusu Sveučilišta u Zadru. Kod korisnika evidentiran je iznos od 50.670 kn AOP 238 kojim je Osnovna škola Bartula Kašića doznačila partnerima u projektu INOVA/ZadarZAdar. Samo izvršenje na ovom AOP-u je gotovo isti kao i prethodne godine.*

***AOP 246 Naknade građanima i kućanstvima*** *realizirane su u iznosu od 6.513.156 kuna i veće su u odnosu na prethodnu godinu za 24,2% zbog evidentiranja rashoda za besplatne obroke u osnovnim školama, a koja se financira iz resornog Ministarstva, ali i zbog nabave radnih bilježnica , ali i radnih udžbenika u osnovnim školama. Oš Voštarnica na ovoj stavci iskazala je trošak prijevoza učenika prema njihovim roditeljima/skrbnicima.*

***AOP 257 Ostali rashodi*** *realizirani su u iznosu od 86.905.475 kuna ili 7,2% više nego prethodne godine. Najveće odstupanje bilježimo kod kapitalnih pomoći trgovačkim društvima u vlasništvu Grada dijelom zbog načina evidentiranja rashoda Liburniji d.o.o. umjesto na subvencijama u podskupinu kapitalnih pomoći, ali i zbog većih pomoći komunalnim društvima u Programu gradnje komunalnih voodnih građevina ( Odvodnja d.o.o. i Vodovod d.o.o)*

*AOP 261 Tekuće donacije iz EU sredstava realizirane su u iznosu od 1.947.326 kuna, jer je u travnju 2019. godini počeo projekt MrežaZAdar pa su se i prijenosi partnerima (dječjim vrtićima drugih osnivača) realizirali na ovom kontu/rashodu. Ukupno za ovu namjenu 1.723.068 kuna. U projektu Rana intervencija kao prijenosi Caritasu zadarske Nadbiskupije realiziralo se 145.199 kuna, u projektu Zadar Baštini turističkoj zajednici Grada Zadra 11.218 te Čistoća d.o.o. Zadar 67.841 kuna.*

*AOP 263 Kapitalne donacije neprofitnim organizacijama realizirane su u iznosu od 139.953 kuna i znatno odstupaju u odnosu na prethodnu godinu, a radi se o donaciji koju je izvršila JVP Zadar prema DVD Ist, Molat, Silba i Rutnjak-Veli Iž, a JU za upravljanje sportskim objektima doznačila je sredstva Županijskoj sportskoj zajednici za nabavu sportske opreme.*

*AOP 264 –kapitalne donacije građanima i kućanstvima realizirane su u iznosu od 47.703 kuna i znatno su veće nego u istom razdoblju prethodne godine zbog zahtjeva HRVI za podmirenje troškova priključka struje i vode prilikom stambenog zbrinjavanja,*

*AOP 267- naknade štete pravnim i fizičkim osobama realizirale su se u iznosu od 796.371 kuna i predstavljaju naknadu koju je Grad Zadar izvršio prema Zavičajnoj udruzi Sv. Nikola , a koja je određena kao obeštećenje u sudskom sporu, ali i naknadu koju je morao platiti Dječji vrtić Sunce roditeljima prilikom ozljede djeteta u vrtiću.*

***Rashodi za nabavu nefinancijske imovine*** *realizirani su u iznosu od 156.228.932 kuna ili 89,4% više nego prethodne godine. U strukturi grupacije to izgleda ovako:*

|  |  |  |
| --- | --- | --- |
| *Naziv* | *Ostvareno 2019.* | *Ostvareno 2020.* |
| *Grad Zadar* | *70.697.969 kn* | *146.522.603 kn* |
| *Osnovne škole* | *7.848.731 kn* | *6.218.113 kn* |
| *Ustanove u kulturi* | *1.907.669 kn* | *2.023.564 kn* |
| *Dječji vrtići* | *413.136 kn* | *857.270 kn* |
| *JVP Zadar i Javna ustanova zadarski sport* | *1.625.733 kn* | *607.382 kn* |
| ***UKUPNO*** | ***82.493.238 kn*** | ***156.228.932 kn*** |

*AOP 344 Zemljište realizirano je u iznosu od 8.462.609 kuna budući su u 2020. godini bili manji otkupi za zemljišta za izgradnju komunalne infrastrukture.*

*AOP 357 Poslovni objekti realizirani su u iznosu od 49.558.583 kuna ili 33.774.490 kuna više nego prethodne godine. Razlog tome je dovršetak izgradnje Centra Mocire, izgradnja osnovne škole u Mjesnom odboru Novi Bokanjac te rekonstrukcija područnog objekta Osnovne škole Krune Krstića na gradskom predjelu Ploče. Iako su ove investicije bile i prethodne godine u 2020.godini radovi na školi u gradskom predjelu Novi Bokanjac znatno su veći što je utjecalo na veće rashode s ove osnove. Kod proračunskih korisnika iznos od 24.978 kuna iskazalo je Hrvatsko narodno kazalište Zadar.*

*AOP 358 Ceste realizirane su u iznosu od od 12.377.601 kuna i veće su za 33,4% više nego lani. Realizacija je u skladu sa programom gradnje komunalne infrastrukture.*

*AOP 363 oprema za održavanje i zaštitu realizirana je u iznosu od 784.613 kuna gdje se uz nabavu opreme za postrojbe civilne zaštite nabavile nadzorne kamere za kontrolu brzina na gradskim prometnicama (363.312 kuna). Proračunski korisnici realizirali su 341.310 kuna, u odnosu na prethodnu godinu samo su ustanove u kulturi iskazali povećanje na ovom AOP-u i to Znanstvena knjižnica koja je izmjenila kotao i plamenik centralnog grijanja*

*AOP 364 medicinska i laboratorijska oprema realizirana je u iznosu od 24.740 kuna ili 30,7% više nego prethodne godine što je razvidno kod osnovnih škola točnije Oš Voštarnica gdje su nabavljena medicinska pomagala za djecu, hodalice, kolica i oprema za sjedenje.*

*AOP 366 sportska i glazbena oprema realizirana je u iznosu od 841.229 kuna i nominalno je više za 568.241 kuna u odnosu na prethodnu godinu. Najveće ostvarenje imaju proračunski korisnici i to ustanove u kulturi (Koncertni ured za glezbenu opremu) te JU za upravljanje sportskim objektima za nabavu sportske opreme preko Županijske sportske zajednice kao i JVP koja je opremila prostor za održavanje kondicijskih vježbi vatrogasaca te isti opremila sportskom opremom.*

*AOP 367 uređaji, strojevi i oprema za ostalu namjenu realizirani su u iznosu od 1.210.745 kuna i veći su za 53,4% nego prethodne godine. Veći rashodi nastaju zbog nabave kino opreme (projektora ) za Providurovu palaču ukupno 487.125 kuna kod Grada Zadra dok je kod korisnika realizirano 504.731 kuna, a najveće odstupanje iskazuju dječji vrtići točnije DV Latica zbog nabave različitih sprava za djecu s poteškoćama u razvoju i DV Radost za opremanje dječjih prostorija u vrtiću.*

*AOP 370 Prijevozna sredstva u cestovnom prometu realizirana su u iznosu od 343.050 kuna i značajno odstupaju u odnosu na prethodno razdoblje. Nabavu prijevoznih sredstava u cestovnom prometu realizirali su proračunski korisnici i to samo dječji vrtići Radost (174.190 kuna) i Sunce (168.860 kuna). Navedena sredstva predstavljaju nabavku kombi vozila za distribuciju hrane i pića u područne objekte ovih dječjih vrtića.*

*AOP 375 Knjige, umjetnička djela i ostale izložbene vrijednosti realizirane su u iznosu od 4.222.232 kuna i predstavljaju sredstva za nabavku knjiga. Realizacija iznosi 71,7% prethodne godine. Najveće odstupanje nastaje kod osnovnih škola gdje se realizirao samo dokup izmjenjenih udžbenika za razliku od prethodne kad su nabavljeni svi školski udžbenici.*

*AOP 393 Dodatna ulaganja na nefinancijskoj imovini realizirana su u iznosu od 63.478.924 kuna i nominalno su realizirana više za 44.021.324 kuna nego prethodne godine. Ulaganje se odnosi na projekt rekonstrukcije Providurove palače i gradskih bedema te na energetsku obnovu Osnovne škole Smiljevac, ulaganja u Mjesnom odboru Dračevac, Puntamika, Petrčane ali i početak ulaganja na objektu Centar za mlade iz EU fondova. Od ukupnog rashoda na projekt Zadar Baštini odnosi se 48.293.276 kuna, a projekt Centar za mlade 10.262.084 kuna. Prethodne godine nije bilo dodatnih ulaganja na objektu Centra za mlade, a u obnovi Providurove palače i bedema (projekt Zadar Baštini) realizirano je 14.218.107 kuna što je za 34.075.169 kuna manje. Navedeno je razlog većeg odstupanja u usporedbi sa prethodnom godinom i odnosi se na razinu 22. Proračunski korisnici realizirali su 2.310.354 kuna i to osnovne škole od čega iz decentraliziranih sredstava 2.284.874 kuna te iz ostalih izvora 25.480.*

***Izdaci za financijsku imovinu*** *i otplate zajmova realizirani su u iznosu od 2.299.985 kuna, znatno manje nego prethodne godine iz razloga jer u 2019. godini podmirena obveza plaćanja glavnice za kratkoročni kredit čega u 2020. godini nije bilo.*

 *AOP 526 Dani zajmovi neprofitnim organizacijama, građanima i kućanstvima realizirani su u iznosu od 2.299.985 kuna i predstavljaju izdatke za dane učeničke i studentske kredite.*

*Kompletni izdaci odnose se na Grad Zadar-razina 22.*

*Ukupno je u 2020. godini ostvaren višak prihoda i rashoda u iznosu od 5.341.578 kuna. Grad Zadar ostvario je 6.312.172 kuna viška prihoda, a proračunski korisnici 970.594 kuna manjka prihoda. Bitno je navesti i podatak da je ostalo neprenesenih zahtjeva prema proračunskim korisnicima u iznosu od 1.373.519 kuna od čega iz decentraliziranih sredstava za škole 864.171 kuna. Navedeni iznos sadržan je u višku prihoda kod Grada Zadra na razini 22.*

*Prijenos manjka prihoda za pokriće u idućem razdoblju iznosi 38.210.012 kuna. Grad Zadar prenosi manjak u iznosu od 39.446.951 kuna, a korisnici 1.236.939 kuna.*

*Pojedinačno iskazani prihodi i rashodi Grada Zadra i njegovih korisnika, te njihovi rezultati poslovanja nalaze se u tabelarnom prikazu koji je sastavni dio ovih bilješki.*

***Bilješka 3.***

*Bilješke uz obrazac RAS-funkcija*

*U ovom obrascu evidentirani su rashodi po svojoj namjeni . U obrascu su obuhvaćeni samo rashodi u klasi 3 i klasi 4. Plaćanja prema proračunskim korisnicima eliminirani su iz ovog izvještaja kad se radio izvještaj samo za Grad Zadar (razina 22). Kod konsolidiranog izvještaja rashodima Grada Zadra pridodani su rashodi korisnika ovisno o djelatnosti s kojom se bave (vatrogastvo, sport i rekreacija, predškolsko i osnovno školsko obrazovanje te kultura). AOP 137 na kraju 2019.godine iznosi 571.529.670 kuna ili 14,1% više nego krajem 2019.godine. Najznačajnija odstupanja vidljiva su na AOP-ima razine 22 što se daje u nastavku teksta:*

*AOP 001-004 Opće javne usluge te financijski i fiskalni poslovi bilježe odstupanje, što je posebno vidljivo na AOP 004 zbog evidentiranja zateznih kamata koje su proizašle iz sudskog spora.*

*AOP 009 (Opće usluge) realizirane su u iznosu od 3.670.860 kuna i veće su za 10,6% zbog evidencije tekuće pomoći Ministarstvu unutarnjih poslova za adaptaciju sportske dvorane PU zadarske. U konsolidacijskom izvještaju eliminiran je iznos od 1.942 kn koji je Oš Bartula Kašića doznačila Gradu Zadru kao partneru u projektu INOVA/ZadarZAdar pa je iskazan iznos od 3.668.918 kuna.*

*AOP 033 (Opći ekonomski i trgovački poslovi) realizirani su u iznosu od 1.481.461 kuna i znatno su manji nego prethodne godine zbog manjih izdvajanja za usluge turističke promidžbe Grada Zadra i financiranja aviokompanija uslijed COVID pandemije.*

*AOP 036 (Poljoprivreda) realiziran je u iznosu od 12.500 kuna, nema usporednu veličinu jer je u 2020. godini izrađen Program raspolaganjem poljoprivrednim zemljištem.*

*AOP 051 Cestovni promet realiziran je u iznos od 429.827 kuna i prate rashode i aktivnosti u europskim projektima MINTe i Par4SUMP stoga je i odstupanje vće u odnosu na prethodnu godinu. Projekt eGUTS koji je također bio evidentiran na ovoj funkciji je završio te nije bilo rashoda u 2020. godini.*

*AOP 060 Turizam izvršen je u iznosu od 212.109 kuna i nema usporednu veličinu jer su aktivnosti u projektu SOUSTURIZMO započele u 2020.godini.*

 *AOP 062 Istraživanje i razvoj :Ekonomski poslovi (Promet) realizirani su u iznosu od 600.315 kuna i znatno su manji nego prethodne godine zbog završetka projekta Location.*

*AOP 073 Gospodarenje otpadnim vodama realiziran je u iznosu od 5.074.072 kuna i za 56,6% je veći nego prethodne godine zbog pojačanih aktivnosti u projektu NETWAP.*

*AOP 080 (Razvoj zajednice) realiziran je u iznosu od 94.594.687 kuna ili 7,5% više nego lani zbog većeg ulaganja u Programu izgradnje komunalne infrastrukture, ulaganja u objekte Mjesnih odbora, te ulaganja u Programu održavanja komunalne infrastrukture.*

*AOP 085 Zdravstvo bilježi smanjenje u odnosu na prethodnu godinu zbog manjih izdvajanja za Opću bolnici Zadar, budući je investicija koju je sufinanciralo Grad Zadar završila prethodne godine.*

*AOP 103 Rekreacija, kultura i religija realizirana je u iznosu od 83.621.682 kuna ili 48,4% više nego prethodne godine i to zbog većih ulaganja u projektu Zadar Baštini (rekonstrukcija Providurove palače i obnova zadarskih bedema)*

*AOP 110 Obrazovanje -realizirano je u iznosu od 59.542.154 kuna ili 97,8% više nego prethodne godine i to zbog većeg izdvajanja za financiranje privatnih i gradskih vrtića, provođenje projekta produljenog rada vrtića MrežaZAdar, (projekt je započeo u travnju 2019. godine),rekonstrukcije objekta područne škole Krune Krstića te izgradnje osnovne škole na Novom Bokanjcu. U odnosu na prethodnu godinu financiranje prehrane i asistenata u nastavi iskazalo se na AOP 122 (dodatne usluge u obrazovanju). Grad Zadar je uložio 2.000.000 kuna u izgradnju sveučilišne menze i smještaja studenata u Novom kampusu Sveučilišta u Zadru. Prethodne godine ovog izdvajanja nije bilo te je utjecao i na veću realizaciju u odnosu na prethodnu godinu.*

*AOP 125 Socijalna zaštita realizirana je u iznosu od 32.303.626 kuna ili 42,6% više nego lani i to najvećim dijelom zbog rekonstrukcije i privođenja namjeni Centra Mocire. Povećanje je vidljivo i na AOP 133 (stanovanje) zbog većeg izdvajanja za stambeno zbrinjavanje hrvatskih branitelja (pomoć kod izdavanja vodo i elektro priključaka).*

*Sa aspekta proračunskih korisnika situacija je sljedeća:*

|  |  |  |
| --- | --- | --- |
| *Naziv korisnika* | *2019.godina* | *2020. godina* |
| *JVP Zadar* | *20.182.401 kn* | *19.617.949 kn* |
| *Javna ustanova za upravljanje sportskim objektima Zadarski sport* | *3.626.145 kn* | *3.649.288 kn* |
| *Ustanove u kulturi* | *20.007.371 kn* | *18.845.866 kn* |
| *Dječji vrtići* | *44.681.182 kn* | *46.700.609 kn* |
| *Osnovne škole*  | *117.189.261 kn* | *122.658.224 kn* |

*JVP Zadar svoje rashode u ovom obrascu iskazala je na AOP 026 Usluge protupožarne zaštite i oni su manji u odnosu na prethodnu godinu jer osim općepoznate zdravstvene situacije nije bilo nabavke šumskog vatrogasnog vozila što je bilo u 2019.godini u iznosu od 950.000 kuna.*

*JU za upravljanje sportskim objektima Zadarski sport iskazala je svoje rashode u ovom obrascu na AOP 104 Službe rekreacije i sporta i oni su gotovo isti kao prethodne godine uglavnom zbog nabava sprava za vježbanje iskazanih na AOP 363 PR RAS obrasca preko Županijske sportske zajednice.*

*Ustanove u kulturi iskazale su svoje rashode u ovom obrascu na AOP 105 Službe kulture i one manje u odnosu na prethodnu godinu zbog pandemije i zabrane rada odnosno okupljanja u knjižnicama, kazalištu i koncertnim dvoranama*

*Dječji vrtići iskazali su rashode u ovom obrascu na AOP 110-122 i one su veće u odnosu na prethodnu godinu zbog EU projekta MrežaZAdar odnosno produljeno radno vrijeme vrtića. U 2019.godini projekt je započeo u travnju, a u 2020.godini se provodio cijelu godinu što je i imalo za posljedicu plaćanje prema zaposlenima i hladnom pogonu ustanova.*

*Osnovne škole iskazale su rashode u ovom obrascu na AOP 110-122 i rashodi su veći u odnosu na 2019.godini što je posebno vidljivo u rashodima za zaposlene i kod naknade građanima i kućanstvima zbog nabavke radnih bilježnica i udžbenika radnog karaktera, ali i zbog većih dodatnih ulaganja na građevinskim objektima i opremi.*

***Bilješka br. 4.***

***Bilješke uz obrazac P-VRIO***

*U konsolidiranom obrascu P-VRIO za razdoblje od 01.01.-31.12.2020. godine evidentirano je sve ono što posljedično ima utjecaj na bilančne stavke. Bitno je za napomenuti da je Grad Zadar svojim proračunskim korisnicima doznačio u naravi opremu u vrijednosti od 146.410 kuna (dječji vrtići Radost i Sunce 143.931 kuna u projektu MrežaZAdar , te Osnovnoj školi Krune Krstića projektor u vrijednosti 2.479 kuna ). U obrascu P-VRIO na konsolidiranoj razini ti su se iznosi eliminirali. U obrascu P-VRIO razine 23 nastale su sljedeće promjene:*

*U obrascu P-VRIO za razdoblje od 01.01.-31.12.2020. godine evidentirano je sve ono što posljedično ima utjecaj na bilančne stavke, a nisu rezultat transakcije.*

*AOP 005-proizvedena dugotrajna imovina bilježi povećanje u iznosu od 1.099.883 kuna zbog procjene nekretnine – zgrade koja je u 2020.godini prodana.*

*AOP 005-proizvedena dugotrajna imovina bilježi smanjenje u iznosu od 22.354 kuna i odnosi se na knjigovodstvenu vrijednost imovine rashodovane imovine prema prijedlogu Komisije za popis imovine kako na razini 22 tako i kod proračunskih korisnika.*

*AOP 020-neproizvedena dugotrajna imovina bilježi povećanje u iznosu od 3.573.527 kuna. Radi se o evidenciji prema Ugovorima kojima je Ministarstvo državne imovine odnosno Republika Hrvatska darovala zemljišta za izgradnju i to za pretovarne stanice na otoku Istu (1.010.000 kuna), zatim zemljište koje u naravi predstavlja dječje igralište na području MO Crvene kuće (1 kuna) kao i zemljište potrebno za izgradnju Centra za gospodarenje otpadom (2.076.667 kuna), zemljište na području MO Crno (138.000 kuna), dok je na AOP 020 kao smanjenje iskazano 700.000 kuna kojim je Grad Zadar darovao Republici Hrvatskoj zemljište potrebno pri rekonstrukciji Centra Mocire. Dio u iznosu od 348.860 kuna odnosi se na razliku vrijednosti zemljišta koje je Grad Zadar prodao u 2020.godini, a nalazili su se u izvanbilančnim stavkama.*

 *AOP 021-proizvedena dugotrajna imovina predstavlja povećanje obujma imovine za 1.594.973 kuna, a odnosi se na računalnu opremu kojim je Ministarstvo dodijelilo opremu za potrebe Upravnog odjela za graditeljstvo i prostorno uređenje (60,506 kuna), zatim komunalna oprema u iznosu od 122.037 kuna, povećanje površine poslovnog prostora koje je nastalo novom izmjerom (82.832 kuna) te dodijeljeni kontejneri od strane FZOEU (1.300.984 kuna). Osnovna škola Bartula Kašića evidentirala je kao povećanje iznos od 28.614 kuna opremu koju joj je darovala Pomorska škola u Zadru ( (laptopi procjenjene vrijednosti 16.542 kuna i interaktivne stolice procjenjene vrijednosti 12.072 kuna)*

 *AOP 021-smanjenje proizvedene dugotrajne imovine u iznosu od 148.061 kuna predstavlja smanjenje za darovanu opremu kod korisnika i Grada Zadra.*

 *Na AOP 029 iznos od 900.700 kuna predstavlja isknjižavanje potraživanja za dane kredite studentima i učenicima po zaključku Povjerenstva za stipendiranje i odobravanje drugih oblika potpore učenicima i studentima, a temeljem Pravilnika o stipendiranju i odobravanju drugih oblika potpore učenicima i studentima (Glasnik Grada Zadra br. 13/09, 18/10 i 12/11).*

*AOP 031 Dionice i udjeli u glavnici- povećanje od 24.030.000 kuna predstavlja povećanje temeljnog kapitala ŠC Višnjik d.o.o., koji je u 100% vlasništvu Grada Zadra sukladno Odluci Gradskog vijeća od 23.prosinca 2019.godine (upis u trgovački registar izvršen je u 2020. godini). Sukladno navedenoj Odluci Grad Zadar kao jedini osnivač povećao je udjel unosom nekretnine k.č.br.3838/3, zk.ul. br. 18101 k.o. Zadar u kapital društva ŠC Višnjik d.o.o. te se stoga i u poslovnim knjigama Grada Zadra usklađuje podatak o temeljnom kapitalu.*

*AOP 032 smanjenje potraživanja za prihode poslovanja u iznosu od 49.559 kuna predstavlja potraživanja koja su nastala u provođenju projekata iz EU sredstava, a koja nisu potvrđena odnosno odobrena od strane provedbenog tijela ili su prethodnih godina više iskazana u poslovnim knjigama Grada Zadra.*

***Bilješka br.5.***

***Bilješke uz obrazac Obveze***

*Početno stanje konsolidiranih obveza razlikuje se od iznosa iskazanog na razini 23 na dan 31.12.2019.godine za (-13.860 kuna), a nastaje kod Oš Voštarnice koja je iskazala za taj iznos više obveza na dan 31.12.2019.godine. Greška nastaje uslijed krivog prepisivanja podataka iz glavne knjige korisnika.*

*Konsolidirane obveze na kraju izvještajnog razdoblja za Grad Zadar iznose 123.923.531 kuna i za 18.144.368 kuna su veće nego na početku izvještajnog razdoblja. U strukturi obveza najznačajniji dio su nedospjele obveze u iznosu od 91.422.044 kuna. Dospjele obveze iznose 32.501.487 kuna.*

*Vrijednosno najznačajniji podaci su nedospjele obveze gdje su evidentirane sve obveze čija je valuta plaćanja nakon 31.12.2020.godine, ali i obveze za primljena sredstva za provođenje EU projekata, te obveze za financijsku imovinu. U odnosu na financijska izviješća pojedinih korisnika izvršen je u konsolidaciji prepravak iskazanih obveza za plaću za 12/2020 .godine jer se iskazivala kao dospjela obveza U dospjelim obvezama najzastupljenije su obveze za materijalne rashode u iznosu od 16.397.854 kuna, zatim ostale tekuće obveze 6.818.710 kuna, obveze za subvencije 4.196.150 kuna, obveze za nabavu nefinancijske imovine 2.560.558 kuna, obveze za naknade štete i kapitalne pomoći 2.271.073 kuna, obveze za naknade građanima i kućanstvima 116.801 kuna , međusobne obveze proračunskih korisnika 115.220 kuna te obveze za financijske rashode 25.093 kuna. Iskazane obveze u grupaciji prikazuju se na sljedeći način:*

|  |  |  |
| --- | --- | --- |
| *Naziv* | *Obveze na dan 31.12.2019.* | *Obveze na dan 31.12. 2020.* |
| *Grad Zadar* | *90.032.090 kn* | *105.553.163 kn* |
| *Osnovne škole* | *12.549.075 kn* | *11.513.759 kn* |
| *Ustanove u kulturi* | *1.333.159 kn* | *1.366.388 kn* |
| *Dječji vrtići* | *3.694.672 kn* | *4.265.553 kn* |
| *JVP Zadar*  | *1.480.857 kn* | *1.542.696 kn* |
| *Javna ustanova zadarski sport* | *172.525 kn* | *184.989 kn* |
| *UKUPNO* | *109.262.378 kn* | *124.426.548 kn* |

*Iznos od 124.426.548 kuna predstavlja ukupne bruto obveze koje su nastale zbrajanjem istovrsnih stavki po pojedinim AOP kod razine 22, razine 21 i razine 31. Međutim kako su obveze za naplaćene prihode proračunskih korisnika na razini 22-Grad Zadar iskazane u iznosu od 503.017 kuna te su toliko i iznosila potraživanja kod proračunskih korisnika na analitici konta 16-potraživanja za prihode poslovanja isti iznos se eliminirao i u procesu konsolidacije obveza. Eliminacijom ovog iznosa iskazane su ukupne obveze u iznosu od* ***123.923.531***  *kuna.*

|  |  |  |
| --- | --- | --- |
| *Grupacija –razina 23* | *Dospjele obveze 2020.* | *Nedospjele obveze 2020.* |
| ***Grad Zadar*** | ***31.292.342*** | ***74.260.821*** |
| *Osnovne škole* | *1.034.921* | *10.478.838* |
| *Dječji vrtići* | *125.509* | *4.140.044* |
| *Ustanove u kulturi* | *4.000* | *1.362.388* |
| *JVP Zadar i JU za gospodarenje sportskim objektima* | *44.715* | *1.682.970* |
| *Ukupno* | *32.501.487* | *91.925.061* |
| *Eliminacija (Dječji vrtić Latica)* | *0,00* | *503.017*  |
| ***SVEUKUPNO*** | ***32.501.487*** | ***91.422.044*** |

*AOP 038 dospjele međuproračunske 115.220 kuna i odnose se na povrat u gradski proračun za bolovanje JVP Zadar (10.836 kuna), to je informacija koju Grad Zadar nije znao i nije iskazao potraživanje prema korisniku. Razlika do ukupnog iznosa iskazanog na AOP 038 predstavlja također obvezu prema HZZO kroz cijelu godinu kod osnovnih škola U siječnju 2021. došla je Uputa da se ne zatvaraju potraživanja za naknadu plaća za bolovanja temeljem IOS-a HZZO-a jer Izvod otvorenih stavaka služi isključivo za usklađivanje iznosa potraživanja s iznosima obveza iskazanim u evidencijama HZZO-a (Dopis Ministarstvo financija- MZO).*

*Iz strukture obveza vidljivo je da veći dio 85,18 % otpada na sam Grad Zadar dok ostatak od 14,82 % svih obveza otpada na proračunske korisnike. Značajno iskazivanje je upravo u nedospjelim obvezama gdje su korisnici najvećim dijelom iskazivali rashode za plaću 12/2020.godine, obveze za prijevoz radnika s posla na posao te ostale kontinuirane rashode.*

*U strukturi nedospjelih obveza 6.557.680 kuna odnosi se na međusobne obveze korisnika, a evidentirane su obveze prema Državnom proračunu s osnove 55% naplaćene realizacije kod prodaje stanova na kojima postoji stanarsko pravo, obveze za bolovanje preko 42 dana na teret HZZO (Grad Zadar i korisnici), obveze za povrat u državni proračun decentraliziranih sredstava, obveze za primljene predujmove za provođenje EU projekata (Grad Zadar i korisnici).*

 *Nedospjele obveze za nabavu nefinancijske imovine iznose 19.131.534 kuna, dok nedospjele obveze za rashode poslovanja iznose 33.755.748 kuna, uključujući i nedospjelu obvezu za plaću za mjesec prosinac 2020. godine. Najznačajnije nedospjele obveze su obveze za financijsku imovinu koje iznose 31.977.082 kuna. Ove obveze predstavljaju obveze prema Zagrebačkoj banci d.d. temeljem korištenog dugoročnog kredita za izgradnju osnovne škole na gradskom predjelu Novi Bokanjac u iznosu od 13.935.742 kuna, te obveze prema Državnom proračunu s osnove beskamatnog zajma temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020) u iznosu od 18.041.340 kuna. Porez na dodanu vrijednost odnosno obveza za mjesec prosinac 2020. godine evidentirana je uz izvornu obvezu u klasi rashoda poslovanja i rashoda za nabavu nefinancijske imovine u ukupnom iznosu od 2.048.138 kuna. Nedospjele obveze za financijsku imovinu odnose se na razinu 22.*

***Bilješka br. 6.***

***Bilješke uz obrazac Bilanca***

*Stanje imovine na dan 31.12.2020.godine iznosi 2.253.552.367 kuna i veće je nego na dan 01.01.2019. godine kada je iznosila 2.237.127.070 kuna. Konsolidirani izvještaj Bilanca (obrazac BiL) radila se na način da su se zbrojile sve stavke evidentirane na AOP-ima kod financijskog izvještaja razine 22 sa financijskim izvještajima razina 21 i 31. Pritom se vodilo računa da se eliminira potražna i dugovna strana i to :*

*-razina 22 potražna strana konta 23956 – 503.017 kuna sa dugovnom stranom na razinama 21 (analitika konta 167*

*AOP 002 Nefinancijska imovina iskazana je na dan 31.12.2020.godine u iznosu od 1.740.669.682 kuna ili 5% više nego na početku proračunske godine. U dijelu koji se odnosi na neproizvedenu dugotrajnu imovinu imamo iskazan podatak od 584.209.404 kuna (AOP 003) koji odstupa od početnog stanja jer jer je u 2020.godini obavljen ispravak evidentiranja cesta na način da se umanjila nematerijalna imovina i evidentirale na kontu građevinskih objekata-ceste uz ispravak vrijednosti imovine. (veza AOP 011 i 013).Navedeno se odnosi na razinu 22.*

*AOP 007-Proizvedena dugotrajna imovina na kraju proračunske godine iznose 1.000.888.230 kuna što je za 4,2% više nego na početku godine. Odstupanje unutar ove skupine imamo na AOP 011 i AOP 013 zbog prijenosa pogrešno evidentiranih stanja, a koja se odnose na ceste što je navedeno kos objašnjenja AOP 002.*

*AOP 014 Postrojenja i oprema na kraju obračunskog razdoblja iznose 14.777.372 kuna, neznatno su manja od početnog stanja zbog ispravka vrijednosti ove imovine, mada je vidljivo da unutar analitike imamo povećanje na svim AOP-ima u cijeloj grupaciji što zbog dobivene imovine, a što aspekta same nabave u 2020. godini.*

*AOP 024 Prijevozna sredstva u cestovnom prijevozu na kraju godine iznose 4.216.873 kuna i manja su nego na početku obračunskog razdoblja, a razlog su osim ispravka vrijednosti i prodaja prijevoznih sredstava kod JVP Zadar, osnovnih škola i dječjeg vrtića.*

*030-Knjige, umjetnička djela i ostale izložbene vrijednosti-na početku razdoblja evidentirano je stanje u iznosu od 41.601.602 kuna, a na kraju iznos od 43.767.714 kuna ili 5,2% više. Najveće odstupanje imamo kod knjižnica i osnovnih škola što je i logično zbog njihove osnovne djelatnosti.*

*AOP 040 Nematerijalna proizvedena imovina- stanje na kraju proračunske godine iznosi 793.340 kuna, iako na smanjenje vrijednosti u odnosu na početno stanje najviše utječe ispravak vrijednosti te ulaganje u prostorne planove na razini 22, na AOP 044 povećanje od 26,3% u odnosu na početno stanje evidentirano je kod HNK Zadar, ali ne kao ulaganje već kao ispravak iskaza na AOP –ima unutar ove podskupine.*

*AOP 047 Zalihe sitnog inventara, iskazano stanje na dan 31.12.2020.godine prikazuje zalihe sitnog inventara koje nije stavljeno u upotrebu kod Oš Petar Preradović.*

 *AOP 051 –Dugotrajna nefinancijska imovina u pripremi na dan 31.12.2020. .godine iznosi 155.505.998 kuna i veća je za 100.450.135 kuna u odnosu na početno stanje. Radi se o prikazu investicija u tijeku u 2020.godine , kod Grada Zadra-razina 22. Od značajnijih vrijednosti mogu se navesti stanje u pripremi za novu osnovnu školu na gradskom predjelu Novi Bokanjac u iznosu 27.436.584 kuna, projekt Zadar Baštini 62.855.916 kuna, Centar Mocire 41.358.281 kuna, Centar za mlade 10.262.479 kuna. Postrojenja i oprema u pripremi evidentirana je u 2020.godini u iznosu od 157.500 kuna, a odnosi se na opremanje Centra Mocire. Kod korisnika je DV Radost iskazao ulaganje od 99.998 kn kao ulaganje u opremu.*

*AOP 064 Novac na računu kod tuzemnih poslovnih banaka iznosi na kraju obračunskog razdoblja 31.509.367 kuna i manja su u odnosu na početno stanje. Korištenje predujmova za EU projekte značajno je pridonijelo smanjenju salda sredstava na žiro računima, ništa. Gledajući kao grupaciju struktura novca u banci -blagajni je sljedeća:*

|  |  |  |
| --- | --- | --- |
| *Proračunski korisnici i Grad Zadar:* | *31.12.2019. Iznos* | *31.12.2020. Iznos* |
| *Grad Zadar* | *36.460.535 kn* | *25.298.918 kn* |
| *Ustanove u kulturi* | *623.820 kn* | *524.387 kn* |
| *Dječji vrtići* | *3.299.957 kn* | *4.076.068 kn* |
| *Osnovne škole* | *2.169.080 kn* | *1.284.774 kn* |
| *JVP i JU zadarski sport* | *468.925 kn* | *325.220 kn* |
| ***Ukupno:*** | ***43.022.317 kn*** | ***31.509.367 kn*** |

*AOP 075 Depoziti u tuzemnim kreditnim i ostalim financijskim institucijama na kraju 2019.godine iznosi 1.827.200 kuna i tu nije bilo promjena tijekom 2020. godine.*

*AOP 081 Ostala potraživanja stanje na kraju obračunskog razdoblja iznosi 3.934.980 kuna i za 65,8 % su veća u odnosu na početno stanje. Povećanje nastaje zbog pozajmice Grada Zadra prema HNK Zadar (1.000.000 kn) prema Ugovoru, ali kod korisnika kao potraživanje prema HZZO zbog naknade za bolovanje duže od 42 dana što je vezano za Uputu MZO koja je upućena osnovnim školama, ali i zbog potraživanja za dane predujmove za EU sredstva (Oš Bartula Kašića).*

*AOP 083 Zajmovi neprofitnim organizacijama, građanima i kućanstvima u tuzemstvu na kraju obračunskog razdoblja bilježi povećanje koji je rezultat danih zajmova-učeničkih i studentskih kredita 8,5% u odnosu na 1.1.2020.godine. Navedeno je razvidno na razini 22.*

*AOP 129 Dionice i udjeli u glavnici trgovačkih društava u javnom sektoru bilježi povećanje na kraju godine u odnosu na početno stanje za 6,8%. Nominalno iznosi 375.267.850 kuna, a povećanje nastaje zbog povećanja temeljnog kapitala u trgovačkom društvu ŠC Višnjik d.o.o. Zadar (24.030.000 kuna). Istovremeno se iskazuje brisanje zbog likvidacije Razvojne agencije zadarske županije u kojoj je Grad Zadar imao poslovni udjel vrijedan 36.000 kuna (36%).*

*AOP 140 Potraživanja za prihode poslovanja na kraju 2020.godine iznose 67.048.990 kuna i značajno odstupaju u odnosu na početno stanje koje je iznosilo 148.534.517 kuna. Osim što su vidljiva povećanja na AOP 146 i 151, a koja se odnose na potraživanja za projekte financirane iz EU sredstava, značajnom smanjenju pridonijela je i korekcija potraživanja. Iako su se prethodnih godina evidentirale korekcije potraživanja one nisu obuhvaćale porez na nekretnine, naknadu za uređenje voda i pripadajuće kamate, kao ni potraživanja u ovrsi i tužbama. U 2020.godini izvršene su korekcije i za navedena potraživanja (navedena korekcija odnosi se na razinu 22). Proračunski korisnici iskazali su potraživanja najviše u podskupini 165 odnosno 166 , na kontima potraživanja koja su u domeni njihovog poslovanja, a ispravak vrijednosti iskazan je u iznosu od 571.922 kuna. Ukupna potraživanja korisnika iznose 903.543 kuna, umanjena za korekciju od 571.922 kuna.*

*AOP 147 Potraživanja za pomoći proračunu iz drugih proračuna na kraju obračunskog razdoblja iznose 953.914 kuna i za 11% su veća nego na početku razdoblja, a odnose se na prihode koje Općine Poličnik, Zemunik Donji i Bibinje kao suosnivači JVP Zadar duguju Gradu Zadru s osnove dodatnog udjela u porezu na dohodak i Sporazumu o sufinanciranju rada JVP Zadar.*

*AOP 153 Potraživanja za upravne i administrativne pristojbe, pristojbe za naknade i po posebnim propisima na kraju 2020.godine iznose 99.661.467 kuna i veće su za 30,9% zbog naknade za uređenje voda i potraživanja za komunalni doprinos, ali i zbog evidentiranja potraživanja korisnika (škole i knjižnice) kao participacije u cijeni usluge.*

*AOP 164 Kontinuirani rashodi budućih razdoblja iznose 14.477.231 kuna, a odnose se na trošak plaće za 12/2020.godine, troškove prijevoza, vijećničke naknade te ostale kontinuirane rashode u cijeloj grupaciji.*

*AOP 163 obveze iznose 123.923.531 kuna i unutar obveza ima većih odstupanja što je vidljivo na AOP 165- obveze za zaposlene -7,2% i već je navedeno da se plaće korigiraju sa Kolektivnim ugovorima,*

*AOP 171 subvencije –obveze za subvencije iznose 4.501.646 kuna i za 4,07 mil kuna su manje nego na početku godine. Obveze su to koje je evidentirao Grad Zadar. Prethodne godine sredstva za trgovačko društvo Liburnija d.o.o. iskazane su na kontima subvencija, a u 2020.godini na kontima kapitalnih pomoći što je razlog odstupanja kako na ovom AOP tako i na AOP 179.*

*AOP 174-ostale tekuće obveze-stanje na dan 31.12.2020.godine iznosi 17.651.354 kuna i značajno odstupa u odnosu na početno stanje. Cijela grupacija evidentirala je na ovim stavkama obveze za predujmove bilo da se radi o EU predujmovima ili ostalim predujmovima, zatim obveze za jamčevine, i obveze prema Hrvatskim vodama, obveze za povrat u proračun, kod Grada Zadra i obveze prema Vatrogasnoj zajednici te udrugama u kulturi, sportu i socijalnoj skrbi kao i obveze za bolovanje preko 42 dana.*

*AOP 181 Obveze za nabavu nefinancijske imovine na kraju obračunskog razdoblja iznose 21.692.093 kuna ili 21,4% više nego prethodne godine. Samo na razinu 22 otpada 20.747.095 kuna, a na korisnike 944.998 kuna (samo Oš Šimuna Kožičića Benje 748.589 kuna nedospjela obveza na dodatnom ulaganju na postrojenjima i opremi). Grad Zadar iskazao je veće obveze na nefinancijskoj imovini zbog pristiglih faktura značajnijih iznosa na ulaganjima u projektima financiranih EU sredstvima . U ovim obvezama sadržan je i porez na dodanu vrijednost.*

*AOP 198 Obveze za kredite i zajmove na kraju godine iznose 31.977.082 kuna, a odnose se na obveze za primljeni dugoročni kredit kod ZABA d.d. u iznosu od 13.935.742 kuna, te na obveze za zajmove kod Grada Zadra prema državnom proračunu u iznosu od 18.041.340 kuna ( 5.500.000 kn zajam koji je u obvezi vratiti do 2023.godine temeljem Naputka „NN 130/20, te kratkoročni zajam temeljem Naputka „NN 46/20“ koji je Grad Zadar u obvezi vratiti do kraja 2021.godine 12.541.340 kuna)*

*AOP 233-239 prikazuju rezultat poslovanja. Uglavnom je tendencija ostvarenje viška prihoda poslovanja uz istovremeno iskazivanje manjka od nefinancijske i movine i manjka od financijske imovine. Stoga su i indexi u skladu s tim. Ukupan manjak za pokriće u narednom razdoblju iznosi 38.210.012 kuna, od toga manjak Grada Zadra iznosi 39.446.951 kuna, a višak kod korisnika 1.236.939 kuna. S obzirom na obvezu iskazivanja iznosa od 18.041.340 kuna kao primitke te primitke od zaduživanja iskazan je višak primitaka od financijske imovine u iznosu od 29.797.007 kuna (razina 22). Za isti iznos izvršiti će se korekcija u skladu sa Odlukom o preraspodjeli i korekciji rezultata prilikom podnošenja Godišnjeg izvještaja o izvršenju Proračuna Grada Zadra za 2020.godinu. Bitno je za napomenuti da je za razliku od prethodnih godina, kada se nije se izvršila preraspodjela rezultata po aktivnostima, u 2020. godini izvršila se na način da je iz viška prihoda poslovanja koji je početkom 2020.godine iznosio 606.000.523 kuna pokrio se u cijelosti manjak od financijske imovine koji je iznosio 166.486.174 kuna. Radi se o pokriću manjka za dane studentske i učeničke kredite, ali i za pokriće izdataka po kreditu kod refinanciranja kredita za izdane gradske obveznice. Ovi izdaci financirali su se iz izvora 11 Opći prihodi i primici pa se stoga i preraspodjela izvršila između ova dva rezultata.*

*Na AOP 245,246 –Izvanbilančni zapisi na kraju 2020. godine iznose 3.159.071.310 kuna. Tu se vodi podaci o raspoloživom saldu za sredstva od prodaje stanova, ali pregled primljenih jamstava, danih jamstava te sudskih sporova koji su u tijeku i koji mogu imati utjecaj na stavke bilance Grada Zadra. U izvanbilančne zapise uvedene su sve zadužnice, garancije i slični dokumenti koji su zaprimljeni u UO za financije Grada Zadra.*

 *Isto tako evidentirani su sporovi (prema evidenciji-popisu nadležnih Upravnih odjela Grada Zadra) koje Grad Zadar vodi, a koji mogu postati potencijalne obveze budući je Grad tuženik. Vrijednost istih iznosi na dan 01.01.2020. godine 156.914.591 kuna dok krajem 31.12.2020.godine iznosi 294.359.621 kuna. Popis sudskih sporova u tijeku nalazi se u privitku ovih Bilješki i čini njihov sastavni dio.*

*Kod proračunskih korisnika samo je JVP Zadar iskazala podatke u izvanbilančnoj evidenciji i to izdanu zadužnicu prema INA d.d. u iznosu od 50.000 kuna te dobiveno vatrogasno vozilo i opremu na korištenje sve ukupno u iznosu od 3.539.401 kuna. U 2020. godini povećava se izvanbilančna evidencija kod JVP za vrijednost plovila dobivenog na korištenje od vatrogasne zajednice Grada Zadra. U grupaciji su i škole iskazale povećanje zbog imovine koju je MZO prenijelo školama na korištenje (početno stanje 2.202.080 kn, a završno stanje u 2020. godini 6.773.562 kuna). Značajna sredstva iznose 3.038.659.110 kuna i predstavljaju vrijednosti građevinskog zemljišta prema procjeni Komisije iz 1999.godine. U odnosu na početno stanje sredstva su manja za 576.865 kuna što je rezultat isknjiženja zemljišta iz izvan bilančnih stavki i prikaz istih na stavkama zemljišta u bilanci Grada Zadra.*

***Dane hipoteke:***

*-iznos od 10.000.000 kuna za završetak rekonstrukcije palače CEDULIN, prema Odluci Gradskog vijeća. Grad Zadar dozvolio je upis hipoteke u korist banke na kat čest.10402/1 do povrata kredita koji otplaćuje Turistička zajednica Grada Zadra. Navedeni iznos odnosi se na početno stanje, a Grad Zadar u 2020. godini nije davao hipoteke na svoju imovinu.*

***Primljena i izdana sredstva osiguranja plaćanja u 2020.godini:***

*Grad Zadar zaprimio zadužnice za zakup poslovnog prostora u iznosu od 8.710.000 kuna.*

*Zaprimljene zadužnice za zakup javne površine za postavu kioska, štanda ukupno 650.000 kuna.*

*Zaprimljene zadužnice za javnu površinu (ostalo) ukupne vrijednosti 775.000 kuna.*

*Zaprimljene zadužnice korisnika javnih potreba u kulturi ukupne vrijednosti 1.865.000 kuna.*

*Primljene ostale garancije/zadužnice po ostalim Ugovorima u iznosu od 20.578.819 kuna.*

*Grad Zadar je u 2020. godini vratio primljena sredstva osiguranja plaćanja (bankovne garancije) u*

*iznosu od 5.947.149 kuna, te 1.155.000 kuna primljenih zadužnica za studentske kredite*

***Grad Zadar izdao je u 2020. godini sljedeća sredstva osiguranja plaćanja:***

*Ministarstvo regionalnog razvoja i fondova EU-za Oš Novi Bokanjac 7.000.000 kuna,*

*Zagrebačka banka d.d. za Oš Novi Bokanjac – 24.064.699,54 kuna,*

*Zagrebačka banka d.d. za aglomeraciju-150.000.000,00 kuna,*

 *Erste faktoring jedna zadužnica vrijednosti 8.000.000 kuna,*

*Erste&Steiermarkische Bank d.d. vrijednosti 3.500.000 kuna*

*Povrat izdanih sredstava osiguranja plaćanja koje je Grad Zadar izdao prethodnih godina:*

*Ministarstvo turizma 50.000 kuna,*

*Ministarstvo za demografiju, obitelj, mlade i socijalnu politiku 1.000.000 kuna,*

*Ministarstvo regionalnog razvoja i fondova EU 500.000 kuna,*

*Središnji državni ured za šport 500.000 kuna.*

 *PROČELNIK UO za FINANCIJE*

 *Ivan Mijolović, dipl.oec.*